**RINKINŲ KAUPIMO TIKSLAI IR KRYPTYS**

Lietuvos jūrų muziejaus rinkiniai komplektuojami, atsižvelgiant į muziejaus misiją, strateginius tikslus ir uždavinius, veiklos tikslus bei funkcijas, apibrėžtas Muziejaus statute.

Lietuvos jūrų muziejaus rinkiniai naudojami teikti informaciją visuomenei ir yra indėlis į gamtos, kultūros ir mokslo paveldo apsaugą. Jie tyrinėjami, tyrimų rezultatai publikuojami, rengiamos nuolatinės ekspozicijos, laikinos ir kilnojamos parodos, kurių pagrindu organizuojama edukacinė veikla.

Lietuvos jūrų muziejaus rinkiniai kaupiami šiomis pagrindinėmis kryptimis:

Pasaulinio vandenyno ir Baltijos jūros fauna,

Lietuvos laivybos ir jūreivystės istorijaBaltijos jūros arealo kontekstuose,

Lietuvos pajūrio ir pamario žvejyba, žvejų buitis.

Lietuvos upeivystės istorija, laivų statyba, uostai.

**ILGALAIKIAI TIKSLAI**

**1 tikslas: ATLIKTI LIETUVOS JŪRŲ MUZIEJAUS RINKINIŲ ANALIZĘ, PARENGIANT JŲ APRAŠUS**

1. Uždavinys: Parengti bendruosius laivybos istorijos rinkinių aprašus.
2. Uždavinys: Parengti jūrų faunos rinkinių bendruosius aprašus.

**2. Tikslas. GAUSINTI LIETUVOS JŪRŲ MUZIEJAUS RINKINIUS**

1. Uždavinys. Kaupti rinkinius planuojamų ekspozicijų, parodų, kultūrinių, edukacinių projektų įgyvendinimui.

2.Uždavinys. Pildyti muziejaus rinkinius retomis ir autentiškomis muziejinėmis vertybėmis, turinčiomis istorinę, mokslinę, meninę, memorialinę vertę.

3. Uždavinys. Rinkti mokslinio archyvo medžiagą, papildančią turimus rinkinius:

Dokumentuoti gyvosios jūrų gamtos objektus ir reiškinius.

Kaupti pasakojamosios laivybos istorijos šaltinius, rengiant interviu su respondentais ir juos fiksuoti vaizdo ir garso įrašuose arba užrašant.

Dokumentuoti dabartyje vykstančius įvykius, susijusius su laivyba, jūrinėmis tradicijomis, žmonėmis.

Kaupti jūrinio nematerialaus paveldo šaltinius ir tyrinėjimus.

Kaupti Lietuvos jūrų muziejaus įvykių kroniką fotografuojant ir filmuojant.

**3 tikslas. NAUDOTI LIETUVOS JŪRŲ MUZIEJAUS RINKINIUS JŪRINĖS KULTŪROS IR GAMTOS PAVELDO KOMUNIKACIJAI IR SKLAIDAI**

**3.1. uždavinys. Naudoti muziejaus rinkinius nuolatinėse ekspozicijose, keliaujančiose ir virtualiose parodose**

**3.2. uždavinys. Vykdyti rinkinių tyrimus, juos pristatant konferencijose ir seminaruose, moksliniuose ir informaciniuose leidiniuose**

**3.3. uždavinys. Didinti Lietuvos jūrų muziejaus rinkinių prieinamumą visuomenei:**

Skaitmeninti, aprašyti ir per LIMIS viešinti muziejaus eksponatus.

Skolinti muziejines vertybes eksponavimui kitų institucijų rengiamose ekspozicijose ir parodose.

Jūros gamtos ir istorijos paveldo atviros prieigos centro (edukacinio centro ir atvirų saugyklų) projekto rengimas ir įgyvendinimas.

**KAUPIMO KRITERIJAI**

* Lietuvos jūrų muziejus kaupdamas rinkinius užtikrina Lietuvos ir tarptautinės teisės normų, sutarčių, ICOM etikos kodekso nuostatų ar muziejaus veiklą reglamentuojančių tvarkų nepažeidžiamumą.
* Muziejinės vertybės įsigyjamos Rinkinių komisijos nutarimu, kuris teikiamas Muziejaus direktoriaus tvirtinimui.
* Įsigyjamos muziejinės vertybės turi atitikti šios Rinkinių kaupimo strategijos kryptis ir tikslus. Neatitinkančios Lietuvos jūrų muziejaus kaupimo krypčių ir tikslų vertybės gali būti įsigyjamos tik išimtiniais atvejais, atsižvelgiant į jų reikšmę istorijos ir gamtos paveldui, kitų muziejų interesus.
* LJM įsigyja muziejines vertybes tik įsitikinęs kilmės legalumu t.y. kad jos nėra susiję su neteisėta prekyba, neteisėtu įvežimu į šalį, istorijos ir gamtos paveldo objektų naikinimu, radinių nuslėpimu ir kt.
* LJM įsigydamas muziejines vertybes numato jų vietą rinkinių struktūroje bei komunikacijoje (tyrimai, ekspozicijos, edukacija ir t.t.).
* Svarbu, kad įsigyjamos muziejinės vertybės turėtų kuo išsamesnį pirminių informacinių duomenų (lauko etikečių, legendų) aprašą.
* LJM įsigydamas muziejines vertybes , kurios yraAutorių teisių ir gretutinių teisių objektai, siekia gauti išimtines licencijas šių kūrinių naudojimui.
* Svarbūs kriterijai yra įsigyjamų vertybių būklė, kaina, konservavimo bei restauravimo galimybės, erdvė jiems saugoti arba eksponuoti.

**KAUPIMO BŪDAI**

* Visi teisėti būdai (dovanojimas, pirkimas) iš fizinių ir juridinių asmenų.
* Ekspedicijų rengimas

Rinkinių kaupimo ekspedicijos rengiamos Rinkinių komisijos sprendimu pagal parengtą projektą, sudarant sąmatą, įtraukiant į muziejaus metinį veiklos planą. Ekspedicijos metu turi būti vedamas dienoraštis, kuris perduodamas į muziejaus mokslinį archyvą. Ekspedicijos metu surinkta medžiaga pateikiama Rinkinių komisijai, kurios nutarimu priimama saugojimui.

* Gyvosios gamtos fiksavimas filmuojant, fotografuojant.

Gyvoji gamta fotografuojama ištisus metus. Kiekvienų metų pabaigoje nuotraukos su dokumentiniu aprašymu skaitmeninėse laikmenose (3 egz.) pateikiamos į mokslinį-techninį archyvą.

* Gaminimas pagal užsakymą.
* Pasakojamosios istorijos įrašai (oral history).

Pasakojimų įrašai fiksuojami pokalbių metu, dažniausiai vadovaujantis neformalizuoto ar iš dalies formalizuoto interviu nuostatomisir juos vykdant su pasirinktais respondentais, kuriais gali būti tik asmenys, dalyvavę ar matę įvykius, apie kuriuos pasakoja. Pasakojimų išliekamąją vertę lemia muziejininkų pasirengimas interviu t.y. iš anksto numatytą strategija ir suformuluoti klausimai.